ঢাকা মেট্রোপলিটন পুলিশের (ডিএমপি) কোনো ঊর্ধ্বতন কর্মকর্তার সাক্ষাত পায়নি বিএনপির প্রতিনিধি দল।তবে বিএনপির পক্ষ থেকে আশা প্রকাশ করা হচ্ছে তারা অনুমতি পাবেন। আর অনুমতি না পেলেও তারা সমাবেশ করবেন।শনিবার বেলা সাড়ে ১১ টার দিকে ৫ জানুয়ারি সমাবেশের অনুমতির জন্য বিএনপির একটি প্রতিনিধি দল ডিএমপি কার্যালয় যায়। প্রতিনিধি দলে ছিলেন, বিএনপি চেয়ারপারসনের উপদেষ্টা ও ঢাকা মহানগর বিএনপির সিনিয়র যুগ্ম আহ্বায়ক আব্দুল আউয়াল মিন্টু, দলটির প্রচার সম্পাদক এডভোকেট জয়নুল আবদীন ফারুক এবং সহ-দফতর সম্পাদক আব্দুল লতিফ জনি।জয়নুল আবদীন ফারুক শীর্ষ নিউজকে জানিয়েছেন, তারা ৫ জানুয়ারি সমাবেশের অনুমতির জন্য ডিএমপি কমিশনারের সঙ্গে দেখা করতে গিয়েছিলেন। কিন্তু এসময় তারা ডিএমপির কোনো ঊর্ধ্বতন কর্মকর্তার সাক্ষাত পাননি। তবে অনুমতি না দিলেও বিএনপি শান্তিপূর্ণ সমাবেশ করবে।